open-index/open-wikipedia-markdown huggingface dataset:
Athiwat Paeng-nuea

**Athiwat Paeng-nuea** (; s. 2002) on thaimaalainen pyörätuolikelaaja. Hän rikkoi tammikuussa 2024 suomalaisen Leo-Pekka Tähden maailmanennätyksen 100 metrin pyörätuolikelauksessa 0,11 sekunnilla.

## Lähteet
Sandy Wilson

**Alexander Galbraith "Sandy" Wilson** (19. toukokuuta 1924 Sale – 27. elokuuta 2014) oli brittiläinen säveltäjä, sanoittaja ja kirjailija. Hänet tunnetaan parhaiten musikaalista *[[The Boy Friend (musikaali)|The Boy Friend]]* (1954), joka menestyi West Endissä ja jota alettiin esittää myös Broadwaylla.

Wilson sai oppiarvon englannin kielessä Oxfordin yliopiston Oriel Collegesta. Hän sai idean *The Boy Friend* -musikaaliin jo opiskeluaikanaan. Hänen muihin musikaaleihinsa kuuluu Ronald Firbankin romaaniin perustuva *[[Valmouth (musikaali)|Valmouth]]* (1958). Vuonna 1965 esitettiin Wilsonin tekemä *The Boy Friendin* jatko-osa *[[Divorce Me, Darling!]]*, joka kuitenkaan ei saavuttanut vastaavaa suosiota. Wilson ei pitänyt ajatuksesta *The Boy Friendin* elokuvaversiosta eikä suostunut osallistumaan sen ensi-iltaan. Vuonna 1975 Wilson julkaisi omaelämäkertansa *I Could Be Happy*. Samana vuonna ilmestyi hänen kirjoittamansa muistoelämäkerta Ivor Novello. Wilsonin elämänkumppani oli Chak Yui.

## Lähteet
Wally Fawkes

**Walter Ernest** (Wally) **Fawkes** (21. kesäkuuta 1924 Vancouver, Kanada – 1. maaliskuuta 2023) oli brittiläinen jazzklarinetisti ja sarjakuvapiirtäjä. Hän teki sarjakuvia taiteilijanimellä "Trog".

Fawkes syntyi Kanadassa, mutta muutti äitinsä Mabelin kanssa Isoon-Britanniaan vuonna 1931 vanhempiensa erottua. Toisessa maailmansodassa hän palveli Coal Commissionia kartoittajana. Hän oli mukana perustamassa George Webbin Dixielanders-yhtyettä vuonna 1946. Fawkes perusti Humphrey Lytteltonin kanssa vuonna 1948 oman kokoonpanonsa, johon myöhemmin liittyi myös Keith Christie. Sidney Bechet luonnehti Fawkesia maailman parhaaksi klarinetistiksi. Coal Commissionia palvellessaan Fawkes voitti ensimmäisen palkinnon piirroskilpailussa, jonka tuomarina toimi Leslie Illingworth. Hän sai tältä työtarjouksen *[[Daily Mail]]issa* ja onnistui saamaan myös Lytteltonin yhteistyökumppanikseen. Fawkes sai kuvittamisessa opetusta Illingworthilta ja John Mintonilta. Hän tuli tunnetuksi poliittisesta satiirista *[[Flook (sarjakuva)|Flook]]*. Fawkes piirsi *Daily Mailille*, *[[Daily Mirror]]ille*, *[[The Observer]]ille*, *[[The Spectator]]ille*, *[[The Sunday Telegraph]]ille*, *[[Private Eye]]lle*, *[[New Statesman]]ille* ja *[[Punch]]ille*.

Fawkes luopui lopulta säännöllisestä työskentelystä Lytteltonin kanssa perustamassaan yhtyeessä, vaikka palasi toisinaan tekemään sen kanssa esiintymisiä. Vuonna 2005 Fawkes lopetti piirtämisen näköongelmien johdosta. Fawkes oli kahdesti naimisissa. Hänen ensimmäinen vaimonsa oli Sandra Fawkes vuodesta 1949 vuonna 1964 otettuun avioeroon saakka. Fawkes meni naimisiin toisen puolisonsa Susan Cliffordin kanssa vuonna 1965. Ensimmäisestä avioliitosta syntyi neljä lasta, joista yksi kuoli varhaislapsuudessa. Toisesta avioliitosta syntyi kaksi lasta.

## Lähteet
Petäjäveden sosiaali- ja terveysasema

Keski-Suomen hyvinvointialueen **Petäjäveden sosiaali- ja terveyasema** toimii Petäjävedellä osoitteessa Teollisuustie 1. 

Sosiaali- ja terveysasemalla toimii lääkärin, hoitajan, diabeteshoitajan, muistikoordinaattorin ja palveluohjaajan vastaanotot, suun terveydenhuolto, kuntoutus, mielenterveys- ja päihdepalvelut sekä neuvola. 

Fimlabin toimipiste palvelee terveysasemalla maanantaisin ja keskiviikkoisin.   

## Lähteet
Osnovan piiri

**Osnovan piiri** () on yksi Ukrainan suurkaupunki Harkovan yhdeksästä hallinnollisesta alueesta (kaupunkipiiristä). Se käsittää Harkovan keskustasta etelään uloittuvan sektorimaisen osan kaupungista, jonka pinta-ala on 45,99 neliökilometriä. Osnovan piirissä asuu noin 93&nbsp;000 ihmistä. Vuonna 1989 piirin väkiluku oli 107&nbsp;754.

Osnovan piiri rajautuu lännessä Harkovan Nova Bavarijan piiriin, pohjoisessa Ševtšenkon, Kiovan ja Saltivkan (kaupunki)piireihin ja idässä Slobodan (kaupunki)piiriin sekä etelässä Harkovan piiriin (johon koko Harkovan kaupunki on kuulunut kesän 2020 aluehallinnollisesta uudistuksesta lähtien).

Osnovan piiri perustettiin alkujaan vuonna 1919 nimellä Petynsko-Zhuravlivskyin piiri (). Syyskuussa 1924 se uudelleennimettiin Tšervonozavodskyin piiriksi (). Vuonna 2016 piiri nimettiin uudelleen Osnovan piiriksi osana Ukrainan pyrkimystä vapautua kommunismin ajan perinnöstä.

Piirin alueella sijaitsevat muun muassa:
* (Harkovan) Podil, ydinkeskustan vanha kaupunginosa
* Harkovan metron asema: Prospekt Haharina
* useita Ukrainan rautateiden rautatieasemia: muun muassa Harkova-Levada (Харків-Левада) ja Osnova
* Pyhän Kolminaisuuden kirkko (1914)


Станция Основа.jpg|Osnovan rautatieasema.
Трьохсвятительська церква1914 р.,вул.Першої Кінної Армії,101, м.Харків.JPG|Pyhän Kolminaisuuden kirkko (1914).


## Lähteet

## Aiheesta muualla

* Osnovan piirin rajat Open Street Map -kartalla
Terry Gibbs

**Terry Gibbs** (s. 13. lokakuuta 1924 New York, New York) on yhdysvaltalainen jazzmuusikko, jonka soitin on vibrafoni.

Gibbs voitti harrastelijakilpailun ksylofoninsoittajana 12-vuotiaana. Hän palveli kolmen vuoden ajan sotilaana toisessa maailmansodassa. Tämän jälkeen hän soitti Manhattanin 52nd Streetillä. 1940-luvun jälkipuoliskolla ja 1950-luvun alkupuolella Gibbs keikkaili Tommy Dorseyn, Chubby Jacksonin, Buddy Richin, Woody Hermanin Second Herd -yhtyeen ja Benny Goodmanin kanssa. Gibbs asettui Los Angelesiin Kaliforniaan vuonna 1957. Hän johti jazzkokoonpanoja ja teki studiotyötä. 1960-luvulla hän oli *[[The Steve Allen Show]]'n* musiikillinen johtaja. Gibbs soitti kvintetissä Buddy DeFrancon kanssa 1980–1990-luvuilla. Hän teki levytyksiä lukuisille levymerkeille. Gibbsin johdolla soittivat monet merkittävät pianistit, kuten Terry Pollard, Pete Jolly (harmonikalla 1957), Alice Coltrane (1963) ja John Campbell.

## Lähteet
Johan Granberg

**Johan Henrik Granberg** (s. 11. tammikuuta 1944 Kotka) on suomalainen insinööri ja eläköitynyt yritysjohtaja, joka on saanut teollisuusneuvoksen arvonimen.

Granberg syntyi konttoripäällikkö Harry Granbergin ja yrittäjä Vera Melinin perheeseen. Hän avioitui 1969 Berit Semeniuksen kanssa. Granberg tuli ylioppilaaksi Kotka Svenska Samskolasta 1963 ja valmistui insinööriksi Tekniska läroverket i Helsingforsin koneosastolta 1968. Hän oli A. Ahlström Oy:n Karhulan kartonkitehtaan käyttöinsinööri 1969–1972, jalostustoiminnan operatiivinen johtaja 1972–1981, sähkötarviketeollisuuden projektijohtaja 1981–1982 ja hylsyvalmistuksen kansainvälistymisen projektijohtaja 1982–1983.

A. Ahlströmin Varkauden ja Ruotsin Kristinehamnin pakkaustehtaiden tehtaanjohtaja Granberg oli 1983–1988, Eurapakin Kauttuan tehtaan kehitysyksikön johtaja 1988–1989 ja Strömforsin ja I-Valo Oy:n tehtaiden tehtaanjohtaja 1989–1993. Hän oli A. Ahlström Sähkötarvikkeet Oy:n, vuodesta 1999 Oy Lexel Electric Ab ja vuodesta 2000 Lexel Electric Oy, toimitusjohtaja 1993–2003 ja Schneider Electric Finland Oy:n toimitusjohtaja ja hallituksen jäsen 2003–2008. Granbergilla on myös ollut sekä kansainvälisiä että kotimaisia asiantuntija- ja luottamustehtäviä. Teollisuusneuvoksen arvonimen hän sai 2006. 

## Lähteet
Kalki 2898 AD

**Kalki 2898 AD** on vuonna 2024 ensi-iltansa saanut intialainen telugunkielinen tieteiselokuva, jonka on ohjannut Nag Ashwin. Pääosia näyttelevät Amitabh Bachchan, Kamal Haasan, Prabhas, Deepika Padukone ja Disha Patani. Se sai ensi-iltansa teattereissa 27. kesäkuuta 2024.

## Näyttelijät

## Lähteet

## Aiheesta muualla
*
Gaupnen kirkko

**Gaupnen kirkko** () on Lusterin kunnassa Vestlandin läänissä Norjassa sijaitseva puinen pitkäkirkko vuodelta 1907.
## Lähteet

## Aiheesta muualla
Hafslo

**Hafslo** on taajama Lusterin kunnassa Vestlandin läänissä Norjassa. Taajaman pinta-ala on tasan yksi neliökilometri ja asukasluku 1&nbsp;129 vuonna 2023. Hafslo oli itsenäinen kunta vuoteen 1963.
## Kuvia

Hafslo kirke.jpg|Hafslon kirkko

## Tunnettuja henkilöitä
* Sylfest Lomheim (s. 1945), kielitieteilijä

## Lähteet

## Aiheesta muualla
Börje Söderholm

**Börje Söderholm** (25. huhtikuuta 1922 Helsinki – 5. tammikuuta 1998 Helsinki) oli suomalainen valokuvaaja, mainospäällikkö, filmipäällikkö ja yrittäjä, joka omisti Laatukuva-valokuvaamon Helsingissä. Hän toimi ammattimaisena valokuvaajana vuosina 1952–1972, ja hänen töitään on muun muassa Suomen valokuvataiteen museossa. Hän sai taiteilijaeläkkeen vuonna 1984.

## Lähteet
Gaupne

**Gaupne** on taajama Lusterin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 1,5 neliökilometriä ja asukasluku 1&nbsp;282 vuonna 2023.
## Kuvia

Gaupne kyrkje Wilse (cropped).jpeg|Gaupnen kirkko
Gaupne gamle kirke.jpg|Gaupnen vanha kirkko


## Lähteet

## Aiheesta muualla
Sylfest Lomheim

**Sylfest Lomheim** (s. 11. maaliskuuta 1945 Hafslo) on norjalainen kielitieteilijä, joka tunnetaan aktiivisena kommentaattorina mediassa. Hänestä tuli Agderin yliopiston pohjoismaisten kielten professori vuonna 2003. Vuosina 2005–2010 Lomheim oli Norjan kielineuvoston johtaja. Hän on työskennellyt myös kielenhuoltajana yleisradioyhtiö NRK:lla ja valtiosihteerinä lapsi- ja perheministeriössä Jaglandin hallituksen aikana. Lomheim kuuluu työväenpuolueeseen.
## Bibliografia
* *Omsetjingsteori. Ei elementær innføring* (1989)
* *Nynorsk i NRK. Fra A til Å* (1994)
* *Skrifta på skjernen. Korleis skjer fjernsynsteksting?* (2000)
* *Språkteigen* (2003)
* *Ord om ord* (2004)
* *Quizkleis. Spørjebok om språk* (2008)
* *Tale er gull* (2011)
## Lähteet

## Aiheesta muualla
Sulkapallomaila

**Sulkapallomaila** on sulkapallon peliväline.

Sulkapallomailan yläosaan on  pingotettu jänteet. Mailan varsi on yleensä hiilikuitua ja alaosa puuta tai muovia, mailasta riippuen. Mailan kahvassa on kiinni vaihdettava grippi, jotta mailasta saisi paremman otteen. Sulkapallomaila on esimerkiksi tennismailaan verrattuna todella kevyt. Sulkapallomailan paino on yleensä noin 80–90 grammaa ja tennismailan paino noin 250–350 grammaa.
Sijaishuolto

**Sijaishuolto** voi olla lapsen huostaanottamista, eli lapsi voidaan ottaa pidemmäksi jopa pysyväksi aikaa kodin ulkopuolelle tai lapsen kiireellisesti kiireesti sijoittamista pois kodista. Lapsi voidaan sijoittaa kiireellisesti pois kodista, jos huoltajat eivät pysty huolehtimaan lapsesta. Kiireellinen sijoitus ei ole kuitenkaan ikinä pysyvä.

Huostaanotto on viimeinen vaihtoehto ja se tehdään yleensä perheen kanssa yhteisymmärryksessä, mutta huostaanotto voidaan tehdä myös pakottamalla, jos perhe vastustaa ja lapsi on Suomessa yli 12-vuotias.

## Katso myös

* Huostaanotto
* Huostaanotto Suomessa

## Lähteet
Vuoden 2024 Atlantin hurrikaanikausi

**Vuoden 2024 Atlantin hurrikaanikausi**on Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2024. Virallisen kauden rajat on asetettu kaudelle jonka aikana esiintyy 97 % hurrikaaneista. Yksittäisiä tapauksia on kauden ulkopuolellakin. Nimet valitaan esiintymisjärjestyksessä etukäteen julkaistulta listalta, jossa nimet alkavat englanninkielisten aakkosten mukaisessa järjestyksessä A=Alberto, B=Beryl, C=Chris ...

Kaudella nimettiin 18 myrskyä, joista 11 kehittyi hurrikaaneiksi ja viisi näistä voimakkaiksi hurrikaaneiksi. Keskimääräisenä vuonna nimetään 14 myrskyä.

Vuoden 2024 hurrikaanit rikkoivat monia ennätyksiä.  Hurrikaani Beryl kehittyi kategorian 5 hirmumyrskyksi varhaisemmin kuin yksikään hirmumyrsky mittaushistorian aikana. Hurrikaani Helene tappoi yli 230 ihmistä lähinnä Yhdysvaltojen eteläosissa, mikä teki siitä Yhdysvaltojen eniten kuolonuhreja vaatineen hirmumyrskyn vuoden 2005 Katrina-myrskyn jälkeen. Hurrikaani Milton puolestaan voimistui kategoriasta 1  kategoriaan 5 vain 24 tunnin aikana.

Eri asiantuntijatahot (NHC, NOAA, CSU, ECMWF) olivat ennustaneet kaudesta normaalia voimakkaampaa. Pohjois-Atlantin merivesi on tavallista lämpimämpää, ja se toimii hurrikaanien energianlähteenä. Lisäksi La Niña -ilmiö voimistaa ilmakehän nousuliikkeitä Atlantilla. 

## Lähteet

## Aiheesta muualla

* 2024 tropical cyclone prediction Penn State
Sundhnúkurin tulivuorenpurkaus 2023–2024

**Sundhnúkurin tulivuorenpurkaus 2023–2024** oli Islannissa Reykjanesin niemimaalla sijaitsevan  tulivuoren purkaus, joka alkoi joulukuussa 2023 ja joka jatkuu alkuvuonna 2024. 

Laavapurkausta edelsi joukko maanjäristyksiä lokakuusta 2023 alkaen. Sininen laguuni -kylpylä suljettiin marraskuussa 2023 maanjäristysten johdosta tulivuorenpurkauksen pelossa.

Varsinainen purkaus alkoi 19. joulukuuta 2023 kello 22.17 Grindavíkin pohjoispuolella.

Grindavíkin kaupunki, joka sijaitsee noin 30 kilometrin päässä Reykjavíkistä, evakuoitiin marraskuussa 2023 ja uudelleen tammikuussa 2024. Sen alta löydettiin 11. marraskuuta magmatunneli, jonka pääteltiin olevan purkauksen edeltäjä. Laavavirta tuhosi siellä taloja 14. tammikuuta.

## Lähteet
Anni Hacklin

**Anni Charlotta Kaslin**, o.s. *Hacklin* (10. joulukuuta 1858 Kuopio – 2. huhtikuuta 1938 Mikkeli) oli suomalainen teatterinäyttelijä, joka näytteli Suomalaisessa Teatterissa 1870- ja 1880-luvuilla.

Anni Hacklinin isä oli kaupunginviskaalina Kuopiossa. Koulun päätettyään hän liittyi Kaarlo Bergbomin johtamaan Suomalaiseen Teatteriin näyttelijäksi ja oli näyttelijänä kuuden vuoden ajan. Hacklin lauloi myös eräitä osia ensimmäisessä suomalaisessa oopperassa. Hacklin meni 1883 naimisiin Suomi-yhtiön toimitusjohtajan Edvin Kaslinin (1856–1905) kanssa, erosi teatterista ja siirtyi yksityiselämään. Edvin Kaslinin kuoltua 1905 Anni Kaslin asui poikansa pankinjohtaja Kaarlo Edvin Kaslinin (1887–1963) perheessä Mikkelissä. Mikkelissä Anni Kaslin oli lyhyen aikaa Mikkelin Näyttämön johtajana ja kuuden vuoden ajan vuoteen 1927 saakka Mikkelin sotilaskodin johtajana.

Huhtikuussa 1938 kuollut Anni Kaslin on haudattu Harjun hautausmaalle Mikkeliin.

## Lähteet
Sveitsin keskusta

**Sveitsin keskusta** (, , ) on sveitsiläinen keskusta-oikeistolainen puolue. Puolueen puheenjohtaja on Gerhard Pfister ja puoluesihteeri Gianna Luzio. Puolue on perustettu vuonna 2021.

Puolue kannattaa kristillis-konservatiivisia arvoja ja on sitoutunut edistämään perhettä, yhteisöä ja sosiaalista oikeudenmukaisuutta. Vuoden 2023 vaaleissa puolue saavutti 14,1 prosenttia äänistä ja on edustettuna Sveitsin liittokokouksessa 29 edustajalla.

Puolue on Euroopan kansanpuolueen jäsen.

## Lähteet
Nikolai Belij

**Nikolai Pavlovitsh Belij** (; 6. heinäkuuta (J: 24. kesäkuuta) 1896 Herson, Venäjän keisarikunta – 15. marraskuuta 1968 Helsinki) oli suomenvenäläinen taidemaalari.

Belij asui 1930-luvulla vuoden ajan Suursaaressa ja maalasi siellä muutamia tauluja. Hän muutti sitten manner-Suomeen ja maalasi myöhemmin muun muassa koulujen opetustauluja.

## Maalauksia
* *Viipurin satama*, öljymaalaus. 1925 
* *Suurkylä, Suursaari*, vesivärityö.  

## Lähteet

## Aiheesta muualla
* Nikolai Belij’n maalauksia ja piirroksia Finnassa
Riihontien tuulivoimalaitos

**Riihontien tuulivoimalaitos** on Etelä-Pohjanmaalla Alavuden Jokikylässä sijaitseva tuulivoimalaitos, jonka kapasiteetti on 0,6 megawattia ja vuosituotanto on 0,4–0,5 gigawattituntia . Voimalan on omistaa Terho Riiho, joka myös operoi sitä.

## Yleistä
Tuulivoimalaitos sijaitsee Tuurin ja Töysän välisellä peltoalueella Riihonjärven rannalla Riihon maatilan piha-alueella. Paikka on tuulivoimalle otollinen, sillä peltoalueen ja järvenrannan äärellä kohoaa  yli 10 metriä korkea mäki. Voimala sijaitsee yli 130 metrin korkeudella mpy.

VTT:n tuulivoiman vuositilastoissa voimalan tunnus on *Riihontie 1* ja myöhemmin vain *Riihontie*.

Tuulivoimalaitos on tanskalaisen NEG Miconin valmistamaa NM43/600-mallia, jonka napakorkeus on 50 metriä, tuuliturbiinin halkaisija 43 metriä, ja jonka kapasiteetti on 600 kilowattia eli 0,6 megawattia.

## Historiaa
Tuulivoimalaitos on ostettu käytettynä, pystytetty vuonna 2008  ja käynnistetty kesäkuussa 2009. Voimalaitos purettiin omassa valvonnassa, tuotiin Suomeen kuudella rekka-autolla ja huollettiin ennen pystytystä. Sen hinnaksi muodostui puoli miljoonaa euroa.

Haastateltaessa omistaja Terho Riihoa vuonna 2015 vakuutti hän, että tällaisen voimalan aiheuttama melu on hyvin pientä. Hänen mukaansa vuoden tuotanto olisi noin 365 megawattituntia eli 0,37 gigawattituntia. Siitä hän käyttää noin 300 megawattituntia itse ja ylimääräinen syötetään kantaverkkoon muiden käytettäväksi.

## Katso myös
* Luettelo Suomen tuulivoimaloista

## Huomioita

## Lähteet

## Aiheesta muualla
* Riihon maatila, e-farm
*
Tordenskiold

**Tordenskiold** ja **Tordenskjold** tarkoittavat muun muassa seuraavia:

## Sukunimi
* Peter Tordenskiold tai Tordenskjold (1690–1720), norjalainen vara-amiraali

## Laivat
; Norja
* Tordenskjold-luokka, Norjan laivaston rannikkopanssarilaivaluokka
* KNM Tordenskjold (1897), Norjan laivaston toisessa maailmansodassa palvellut Tordenskjold-luokan rannikkopanssarilaiva
; Tanska
* KDM Tordenskjold, Tanskan laivaston vuonna 1880 vesillelaskettu rannikkopanssarilaiva
Vance

**Vance** tarkoittaa muun muassa seuraavia:

## Sukunimi
* Chris Vance (s. 1971), englantilainen näyttelijä
* Courtney B. Vance (s. 1960), yhdysvaltalainen näyttelijä
* Cyrus Vance (1917–2002), yhdysvaltalainen ulkoministeri
* Cyrus Vance Jr. (s. 1954), yhdysvaltalainen juristi, Cyrus Vancen poika
* Demi Vance  (s. 1991), pohjoisirlantilainen jalkapalloilija
* George Vance Murry (1948–2020), yhdysvaltalainen roomalaiskatolinen piispa
* J. D. Vance (s. 1984), Yhdysvaltain varapresidentti
* Jack Vance (1916–2013), yhdysvaltalainen fantasia- ja tieteiskirjailija
* Tommy Vance (1941–2005), brittiläinen DJ
* Troy Vance (s. 1993),  yhdysvaltalainen jääkiekkopuolustaja
* Usha Vance (s. 1986), Yhdysvaltain varapresidentti J. D. Vancen puoliso

## Muut
* *[[The Jack Vance Reader]]* kokoelma, joka sisältää kolme Jack Vancen tieteisromaania
* Eli Vance, Half-Life-pelisarjan henkilö
* Emmeline Vance, kuvitteellinen hahmo J. K. Rowlingin Harry Potter -kirjoissa
Heinähattu, Vilttitossu ja kana

**Heinähattu, Vilttitossu ja kana** on suomalainen lastenelokuva, joka tuli ensi-iltaan helmikuussa 2024. Elokuva perustuu perustuu Sinikka ja Tiina Nopola samannimiseen kirjaan. Elokuvan on ohjannut Reetta Aalto.

Elokuva jäi Sinikka ja Tiina Nopolan viimeiseksi yhteiseksi elokuvakäsikirjoitukseksi. Elokuvan päähahmoina ovat Heinähattu ja Vilttitossu. Elokuva on jatkoa muille Heinähattu ja Vilttitossu -elokuville.
## Vastaanotto
Elokuva sai huhtikuun 2024 loppuun mennessä yli 170 000 katsojaa ja oli siinä vaiheessa vuoden viidenneksi katsotuin elokuva.

## Lähteet

## Aiheesta muualla
*Heinähattu, Vilttitossu ja kana -elokuvan traileri Youtubessa
Kraini Sever

**Kraini Sever** (Крайний Север, ”Peräpohjola”) on Venäjällä Tšukotkan hallintokeskuksessa Anadyrissa ilmestyvä venäjänkielinen sanomalehti. Sillä on myös tšuktšinkielinen liite.

Lehti perustettiin NKP(b):n Tšukotkan piirikuntakomitean ja piirikunnan toimeenpanevan komitean äänenkannattajaksi vuonna 1933 nimellä *Sovetskaja Tšukotka* (”Neuvosto-Tšukotka”). Lehti ilmestyi aluksi kerran viidessä päivässä 500 kappaleen ja myöhemmin kerran viikossa 1&nbsp;000 kappaleen panoksena. Se julkaisi toisinaan aineistoa myös tšuktšin ja eskimon kielillä aluksi latinalaisella ja vuoden 1936 jälkeen kyrillisellä kirjaimistolla.

Vuonna 1953 alkoi ilmestyä myös tšuktšinkielinen lehti *Sovetken Tšukotka*. Sen toimitus yhdistetiin *Sovetskaja Tšukotkan* toimitukseen vuonna 1956. *Sovetken Tšukotka* sisälsi etupäässä venäjästä käännettyä aineistoa, mutta julkaisi myös Juri Rytheun ja Antonina Kymytvalin kaltaisten tšuktšikirjailijoiden ja ensimmäisten eskimorunoilijoiden teoksia.

Kuudesti viikossa ilmestynyt *Sovetskaja Tšukotka* ja kolmipäiväinen *Sovetken Tšukotka* olivat neuvostoajan loppupuolella NKP:n piirikuntakomitean ja piirikuntaneuvoston äänenkannattajia. Venäjänkielisen nelisivuisen ja tabloidikokoisen lehden painosmäärä oli 1970-luvun puolivälissä yli 9&nbsp;000 ja tšuktšinkielisen 6&nbsp;500 kappaletta.

*Sovetken Tšukotka* muutettiin vuonna 1989 itsenäiseksi tšuktšin-, eskimon- ja eveninkieliseksi lehdeksi nimeltä *Murgin nutenut* (”Meidän seutumme”). Se yhdistettiin vuonna 1995 venäjänkieliseen lehteen, joka oli vuonna 1993 saanut nimen *Kraini Sever*. Tšuktšinkielinen liite ilmestyi aluksi nimellä *Tšytšetkin vetgav* (”Oma sana”) ja myöhemmin nimillä *Yjaaken Eigyskyn* (”Peräpohjola”) ja *Eigyskyn* (”Pohjola”). Vuonna 2008 tšuktšinkieliset sivut saivat nimen *Vetgav* (”Sana”), ja vuonna 2012 alettiin julkaista *Murgin nutenut* -nimistä kuukausiliitettä.

*Kraini Sever* ilmestyy kerran viikossa Tšukotkan autonomisen alueen hallituksen äänenkannattajana. Sitä julkaiseen samanniminen valtionyhtiö, joka vastaa myös alueen piirilehtien ilmestymisestä. 28-sivuisen tabloidikokoisen lehden painosmärä oli 3&nbsp;900 kappaletta lokakuussa 2023. Sen Internet-sivusto avattiin vuonna 2008.

## Lähteet

## Aiheesta muualla
* Lehden sivusto
Katie Britt

**Katie Boyd Britt** (s. 2. helmikuuta 1982 Enterprise, Alabama, Yhdysvallat) on yhdysvaltalainen republikaanipoliitikko, joka valittiin edustamaan Alabaman osavaltiota Yhdysvaltain senaattiin 3. tammikuuta 2023.

Britt valmistui juristiksi (*juris doctor*) Alabaman yliopistosta vuonna 2013 ja työskenteli myöhemmin lehdistösihteerinä ja senaattori Richard Shelbyn kansliapäälikkönä. Hänet valittiin Yhdysvaltain senaattiin vuonna 2022 yhdeksi toimikaudeksi, joka päättyy tammikuussa 2029.

## Lähteet

## Aiheesta muualla
Vladimir Dolgih

**Vladimir Ivanovitš Dolgih** (; 5. joulukuuta 1924 Ilanski – 8. lokakuuta 2020 Moskova) oli venäläinen poliitikko. Hän aloitti uransa Neuvostoliiton kommunistisessa puolueessa ja toimi myöhemmin Yhtenäinen Venäjä -puolueessa.

Dolgih lähti vapaaehtoisena rintamalle toisessa maailmansodassa vuonna 1941. Hän haavoittui vakavasti taistelussa Orjolin alueella vuonna 1943 ja sai vuonna 1944 vapautuksen palveluksesta terveyssyistä. Vuonna 1949 Dolgih valmistui Irkutskin kaivos- ja metalliteollisuuden instituutista. Hän oli oppiarvoltaan teknillisten tieteiden tohtori ja loi politiikan ulkopuolella uran johtotehtävissä kaivos- ja metalliteollisuuden alalla.

Dolgih istui Neuvostoliiton korkeimmassa neuvostossa vuosina 1966–1989. Hän oli kommunistipuolueen keskuskomitean sihteeri vuosina 1972–1988. Vuosina 1982–1988 Dolgih oli myös politbyroon ehdokasjäsen, ja vuonna 1986 hän kuului politbyroossa ryhmään, joka koordinoi Tšernobylin ydinvoimalaonnettomuuden jälkeisiä pelastustoimia. Vuosina 2011–2013 Dolgih oli valtioduuman jäsen. Vuosina 2013–2018 hän istui Venäjän liittoneuvostossa sen vanhimpana jäsenenä.

Dolgih sai kaksi kertaa Sosialistisen työn sankarin arvonimen (1965, 1984). Leninin kunniamerkki hänelle myönnettiin kuudesti. Lisäksi Dolgihilla oli kaksi luokan I Isänmaallisen sodan kunniamerkkiä (1965, 1985) sekä luokkien I, II ja IV kunniamerkit "ansioista isänmaalle" (2014, 2020, 2009). Hänelle myönnettiin Ystävyyden kunniamerkki vuonna 2005. Dolgihin kuoleman jälkeen Istraan perustettiin hänen mukaansa nimetty teknillinen lyseo. Dolgihilla oli kolme tytärtä.

## Lähteet
Chris Coons

**Chris Coons** (koko nimi **Christopher Anderew Coons**; s. 9. syyskuuta 1963 Greenwich, Connecticut, Yhdysvallat) on yhdysvaltalainen demokraattipoliitikko, joka valittiin Yhdysvaltain senaattiin vuonna 2010 ja hän aloitti Delawaren osavaltion edustajana seuraavana vuonna.

## Tausta
Chris Coons syntyi Connecticutissa Greenwichissä ja kasvoi Hockessinissa, Wilmingtonin esikaupungialueella Delawaressa. Hän valmistui vuonna 1985 valtiotieteiden ja kemian kandidaatiksi Amherst Collegessa. Hän vietti myöhemmin useamman vuoden Keniaan opiskellen Nairobin yliopistossa. Coons valmistui Yalen yliopisto vuonna 1992 uskontotieteen maisteriksi ja oikeustieteen tohtoriksi.

Nuorena Coons työskenteli Ronald Reaganin vuoden 1980 presidentinvaalikampanjassa ja Delawaren senaattori William Rothin senaattorikampanssa vuonna 1982. He molemmat olivat republikaaneja, mutta Coons vaihtoi 1980-luvun puolivälissä demokraattiseen puolueeseen.

## Ura
Coons valittiin vuonna 2000 Delawaren New Castlen kreivikunnan neuvostoon, ja hän toimi vuosina 2005–2010 New Castlen piirikunnan johtajana. Samana vuonna hän asettui ehdolle senaattiin ja voitti lähes 17 pisteellä Christine O'Donnelin.

Coons on tukenut senaattorina muun muassa aborttioikeuksia. Hän on kritisoinut Barack Obaman hallitusta varisinkin ulkopoliitikan osalta. Coons on ollut myös merkittävässä roolissa useiden naisten ja lasten oikeuksia suojaavien lakien hyväksymisessä.

## Lähteet

## Aiheesta muualla
Meredith Corporation

**Meredith Corporation** oli yhdysvaltalainen mediayhtiö, joka omisti useita televisioasemia, radioasemia, lehtiä ja verkkosivustoja. Se toimi Des Moinesissa Iowassa.

Edwin T. Meredith perusti yhtiön 1902, kun hän alkoi julkaista *Successful Farming* -lehteä. Myöhemmin aloitettiin myös *Fruit, Garden and Home * -lehden julkaisu (myöhemmin nimellä *[[Better Homes and Gardens]]*). Yhtiö meni pörssiin 1946.

Meredith hankki ensimmäisen televisioasemansa vuonna 1948, kun se osti WHEN-TV:n Syracusessa New Yorkissa vuonna 1948.

Vuonna 1969 Meredith muodosti kumppanuuden painotuotteissa länsisaksalaisen Burdan perheen yhtiöiden kanssa.

Vuonna 2014 Meredith sai lisenssin Martha Stewartin *Martha Stewart Living* -lehteen ja marthastewart.com -verkkosivuston ylläpitoon.

Media General ilmoitti 2015 aikovansa ostaa Meredithin 2,4 miljardilla dollarilla. Uudesta yhtiöstä olisi tullut Yhdysvaltain kolmanneksi suurin tv-asemaketju, jolla hallitsisi 88 asemaa ja saavuttaisi 30 % USA:n kotitalouksista.
Tämä osto kuitenkin peruuntui antimonopolisääntöihin, kun Nexstar Broadcasting osti Media Generalin 4,6 miljardilla.

## ''Timen'' osto

Helmikuussa 2017 kerrottiin että Meredith ja Edgar Bronfman Jr.:in johtama sijoittaryhmä olivat aikeissa ostaa Time Inc. -yhtiön.
Kauppa toteutui marraskuussa 2017, kun Meredith osti Timen 2,8 miljardilla Kochin veljesten rahoittamana. Time Inc. omisti mm. Time, People, Sports Illustrated, Fortune, Entertainment Weekly -lehdet.

Meredith luopui nopeassa tahdissa joistain Timelta saamistaan julkaisuista. *Golf Magazine* myytiin jo 2018.
Timen brittiläinen julkaisija Time Inc UK myytiin Epiris-sijoitusyhtiölle. Time Inc UK oli yksi Britannian suurimmista julkaisijoista ja omisti 57 lehteä, ml. Marie Claire, NME, Country Life, What’s on TV, Woman’s Weekly, Horse & Hound, ja Wallpaper.

Syksyllä 2018 Meredith myi *Time*-lehden Marc Benioffille ja vaimolleen Lynnelle 190 miljoonalla dollarilla.
*Fortune* myytiin thaimaalaiselle liikemiehelle Chatchaval Jiaravanonille, jonka perhe omistaa Charoen Pokphand -yhtiön.
*Money*-lehti lakkautettiin. *Money*-brändi ja verkkosivusto myytiin puertoricolaiselle Ad Practitioners LLC:lle.
Toukokuussa 2019 Meredith myi *Sports Illustrated* -lehden Authentic Brands Groupille 110 miljoonalla.

Marraskuussa 2019 Meredith luopui vielä Internet-mainostajasta Viant Technology Holding Inc., joka omisti myös MySpacen.

### Yhtiön alasajo

Keväällä 2021 Meredith myi televisioasemansa Gray Televisionille 2,7 miljardin käteiskaupalla.

Syksyllä 2021 Meredith ilmoitti että IAC Inc.:n digitaalisen julkaisun divisioona Dotdash ostaa yhtiön lehdet ja verkkosivustot ja yhtiön toiminnot 2,7 miljardilla. Yhtyneen yhtiön merkittävimpiä lehtiä olivat tuolloin People, Better Homes and Gardens, Allrecipes, Southern Living, InStyle ja Real Simple, verkkosivustoja Verywell, The Spruce, Investopedia, Byrdie ja Brides.com ja 95 % sen lukijoista oli naisia.

Helmikuussa 2022 kuusi entistä Meredithin lehteä lakkautettiin ja ne jatkavat vain digitaalisina brändeinä: Entertainment Weekly, InStyle, EatingWell, Health, Parents ja People en Español.

## Lähteet
Alf Torp

**Alf Torp** (27. syyskuuta 1853 Stryn – 26. syyskuuta 1916 Kristiania) oli norjalainen kielentutkija, vuodesta 1894 sanskritin ja vertailevan kielitieteen professori Kristiaanian yliopistossa. Torp julkaisi useita teoksia indoeurooppalaisen kielitieteen alalta. Lisäksi hän tutki Vähän-Aasian muinaiskieliä (fryygian, lyykian ja kaarian kieliä) sekä etruskin kieltä. Hän julkaisi mvös valikoiman omia latinankielisiä runojaan (*A. Turpilii poemata pauca*, 1896).

## Lähteet

## Aiheesta muualla
J. William Middendorf

**John William Middendorf II** (22. syyskuuta 1924 Baltimore, Maryland – 24. lokakuuta 2025) oli yhdysvaltalainen republikaanisen puolueen poliitikko, diplomaatti ja säveltäjä.

Middendorf palveli toisen maailmansodan aikana Yhdysvaltain laivastossa ja valmistui College of the Holy Crossista kandidaatin arvolla merenkulkutieteessä vuonna 1945. Vuonna 1947 Middendorf sai Bachelor of Arts -oppiarvon Harvard Collegesta ja vuonna 1954 Master of Business Administration -oppiarvon New Yorkin yliopiston Stern School of Businessista. Middendorf toimi investointipankkiirina ja perusti pörssiyhtiön Middendorf, Colgate and Company. Aluksi hän toimi osavaltiotason politiikassa Connecticutissa. Vuonna 1964 hän osallistui Barry Goldwaterin presidentinvaalikampanjaan Republikaanien kansallisen komitean varainhoitajana.

Middendorf toimi uransa aikana Yhdysvaltain laivastoministerinä sekä suurlähettiläänä Alankomaihin, Amerikan valtioiden järjestöön ja Euroopan unioniin. Hän toimi merkittävissä asemissa muun muassa Heritage Foundationissa ja International Republican Institutessa. Middendorfin sävellystuotantoon kuuluu yli sata marssia ja *Holland Symphony*, jonka hän sävelsi Alankomaiden kuningatar Julianan 25-vuotisen valtakauden kunniaksi. Middendorf on American Society of Composers, Authors and Publishersin jäsen ja sai American Bandmasters Associationin Edwin Franko Goldman -palkinnon. Vuonna 1976 hänelle myönnettiin Navy Distinguished Public Service Award. Middendorf on julkaissut kirjat *A Glorious Disaster: Barry Goldwater's Presidential Campaign and the Origins of the Conservative Movement* ja *Potomac Fever: A Memoir of Politics and Public Service*.

## Lähteet
Tommy Tuberville

**Tommy Tuberville** (s. 18. syyskuuta 1954 Camden, Arkansas, Yhdysvallat) on yhdysvaltalainen republikaanipoliitikko, joka valittiin edustamaan Alabaman osavaltiota Yhdysvaltain senaattiin vuonna 2020.

Ennen senaattorin uraansa Tuberville toimi jalkapallopäävalmentajana useissa yliopistoissa. Hän perusti vuonna 2014 nimeään kantavan Tommy Tuberville Foundationin, jonka tarkoitus on tukea veteraaneja. Säätiö on kuitenkin saanut kritiikkiä, sillä vain kolmasosa sen varoista lahjoitettiin hyväntekeväisyyteen.

## Lähteet

## Aiheesta muualla
Troy Dargan

**Troy Dargan** (k. 24. joulukuuta 2023) oli australialainen rugbynpelaaja. Dargan pelasi Cookinsaarten maajoukkueessa. Hän oli tehnyt kahden vuoden sopimuksen australialaisen Canberra Raidersin kanssa pelattuaan sitä ennen Australian kakkosliigassa. Dargan teki pääsarjadebyyttinsä vuonna 2020. Dargan kuoli moottoripyöräonnettomuudessa ollessaan perheensä kanssa lomailemassa Cookinsaarilla.

## Lähteet
Routunkarin tuulivoimalaitos

**Routunkarin tuulivoimalaitos** on Pohjois-Pohjanmaalla Lumijoen Routunkarilla sijaitseva tuulivoimalaitos, jonka kapasiteetti on 0,66 megawattia ja vuosituotanto on 5,5–7,0 gigawattituntia . Voimalan omistaa ja sitä operoi Lumijoki Oy.

Huomaa, että Riutunkarin tuulivoimapuisto on eri tuulivoimapuisto, joka sijaitsee Oulunsalossa.

## Yleistä
Routunkari on pääasiassa keinotekoinen saari, joka sijaitsee Vatunginnokan edustalla noin 900 metrin etäisyydellä Varjakan kalasatamasta. Saarelle on rakennettu suojainen poukama, jossa sijaitsee saaren laituri. 

Tuulivoimalaitosta kutsutaan Suomen Tuulivoimayhdistyksen tuulipuistoluetteloissa tunnuksella *Varjakka*, mutta Lumijoki OY kutsui sitä *Sähkäle II*:ksi. Voimala on tanskalaisen Vestaksen valmistama V90, jonka napakorkeus on 80 metriä, tuuliturbiinin halkaisija 90 metriä, ja jonka kapasiteetti on 2,0 megawattia. Konehuoneen paino on 80 tonnia.

## Historiaa
Routunkarille pystytettyä ensimmäistä tuulivoimalaitosta omistajayhtiö Lumijoki Oy kutsui *Sähkäleeksi*. Se oli tanskalaisen Vestasin valmistama V47, jonka napakorkeus oli 50 metriä, tuuliturbiinin halkaisija 47 metriä, ja jonka kapasiteetti oli 660 kilowattia eli 0,66 megawattia. Se tuotti sähköä vuonna 2000 1,5 gigawattituntia ja vuonna 2011 1,4 gigawattituntia. Voimala purettiin uuden voimalaitoksen alta vuonna 2014. VTT:n tuulivoiman tuotannon vuosikatsauksissa tuulivoimalan tunnus oli aluksi *Lumijoki 1*, mutta se muutettiin myöhemmin *Routunkariksi*.

MTV uutisoi voimalaa ensimmäiseksi merituulivoimalaitokseksi. Nykyään rannikoille tai saariin rakennettuja tuulivoimaloita kutsutaan vielä maatuulivoimalaitoksiksi, kun merituulivoimalat pystytetään yleensä suoraan veden alle merenpohjaan.

Ennen uuden tuulivoimalan pystytystä laajennettiin Varjakan sataman laituria elokuussa 2014, jotta maa-aineksia saataisiin lastattua lautalle Routunkarille viemistä varten. Myös itse Routunkaria laajennettiin ja sen laiturille ruopattiin syvempi väylä. Samaan aikaan alkoi uuden voimalan matka Suomeen Ferrolin satamasta Espanjasta. Laiva purettiin Raahen Lapaluodon satamassa, jossa voimalaitosta modifioitiin ja se varastoitiin odottamaan pystytystä. Routunkarilla rakennettiin tuulivoimalan perustukset syyskuussa ja se valettiin 370 kuutiometrillä betonia lokakuussa. Merenpohjaa ruopattiin vielä lokakuussa, jonka jälkeen tuulivoimalan osia tuotiin saarelle lautalla. Sen pystytys alkoi lautalta käsi toimivalla 100 metriä korkealla nosturilla marraskuussa ja voimala käynnistettiin joulukuussa 2014 tuottamaan sähköä. Nosturilla purettiin samalla kertaa vanha voimala, joka kuljetettiin jonnekin pois. Uuden voimalaitoksen kokonaiskustannus oli 3,7 miljoonaa euroa.

## Katso myös
* Luettelo Suomen tuulivoimaloista
* Luettelo Suomen lakkautetuista tuulivoimaloista

## Lähteet
Matthew Pottinger

**Matthew Forbes Pottinger** (s. 1973) on yhdysvaltalainen entinen toimittaja ja Yhdysvaltain merijalkaväen upseeri, joka toimi Yhdysvaltain kansallisen turvallisuuden apulaisneuvonantajana 22. syyskuuta 2019 – 7. tammikuuta 2021.

## Lähteet
Surreyn yliopisto

**Surreyn yliopisto** on julkinen yliopisto Guildfordissa, Englannissa. Nykymuotonsa yliopisto sai vuonna 1966 saatuaan yliopistostatuksen. Tätä ennen instituutio oli toiminut nimillä Battersea Polytechnic Institute (1891–1956) ja Battersea College of Technology (1956–1966).

## Lähteet
Markwayne Mullin

**Markwayne Mullin** (s. 26. heinäkuuta 1977 Tulsa, Oklahoma, Yhdysvallat) on yhdysvaltalainen republikaanipoliitikko, joka on edustanut Oklahoman osavaltiota Yhdysvaltain senaatissa vuodesta 2023.

Mullin syntyi Tulsan kaupungissa ja varttui pienessä Adairin piirikunnassa, Oklahomassa. Hän päätyi talotekniikkaa pyörittävän perheyrityksen johtoon, kun hänen isänsä sairastui. Hän on naimisissa Christie Renee Rowanin kanssa, ja heillä on kaksi lasta.

## Lähteet

## Aiheesta muualla
Volmari Volanen

**Teodor Volmari Volanen** (21. tammikuuta 1884 Urjala – 28. toukokuuta 1969 Tampere) oli suomalainen kuoronjohtaja ja nimismies.

Volasen vanhemmat olivat kansakoulunopettaja, vakuutusvirkailija Matti Volanen ja kansakoulunopettaja Vilhelmina Maria Kainonen. Hän pääsi ylioppilaaksi 1904 Tampereen suomalaisesta yhteiskoulusta ja opiskeli oikeustiedettä Helsingin yliopistossa.

Volanen oli Hämeen lääninhallituksessa kanslistina 1914–1916 ja hän toimi samalla raatimiehenä Hämeenlinnan maistraatissa. Volanen oli jo opiskeluaikanaan hoitanut useaan otteeseen Lempäälän piirin nimismiehen virkaa ja vuonna 1915 hänet nimitettiin Pirkkalan piirin nimismieheksi. Volanen hoiti tätä virkaa vuoteen 1927 saakka. Hän toimi samalla maanviljelijänä ja oli muun muassa Etelä-Pirkkalan manttaalikunnan puheenjohtajana ja valtion asiamiehenä tulo- ja omaisuusverolautakunnassa. Hän oli lisäksi Pirkkalan suojeluskunnan paikallispäällikkönä parin vuoden ajan ja suojeluskunnan esikunnan jäsenenä 1919–1933.  Tämän jälkeen Volanen oli Tampereen itäisen sotilaspiirin kutsunta-asiain sihteerinä.

Volanen harrasti kuorolaulua ja oli mukana Ylioppilaskunnan Laulajien kesäkiertueilla. Hän oli tenorina mukana Suomen Laulussa ja osallistui kuoron konserttimatkoihin Ruotsiin, Tanskaan, Saksaan, Itävaltaan, Unkariin ja Pietariin. Sittemmin Volanen johti useita vuosia tamperelaista Mieskuoro Laulajia ja Jäämien Kuoroa.

## Lähteet
Louis Hirsch

**Louis Achille Hirsch** (28. marraskuuta 1887 New York – 13. toukokuuta 1924 New York) oli yhdysvaltalainen säveltäjä. Hän sävelsi näyttämömusiikkia ja lauluja. Hän oli 1910-luvun puolestavälistä kuolemaansa saakka yksi Yhdysvaltain suosituimmista musikaalien säveltäjistä ja Jerome Kernin ohella johtava hahmo yhdysvaltalaisen musiikkiteatterin modernisoinnissa.

Hirsch opiskeli City College of New Yorkissa. Hän matkusti myös Berliiniin opiskelemaan pianonsoittoa Sternin konservatoriossa, josta hän palasi Yhdysvaltoihin vuonna 1906. Siellä hän aloitti työskentelyn pianistina Tin Pan Alleyssa ja omien teosten säveltämisen. Hirsch pääsi säveltämään musiikkia Lew Dockstaderin minstrel showiin. Hänen ensimmäinen kokonainen musiikkiteatteriteoksensa oli *He Came From Milwaukee* (1910). Hirschin *Revue of Revues* (1911) teki ranskalaisesta Gaby Deslysista tutun yhdysvaltalaiselle yleisölle. Monista Hirschin lauluista tuli suosittuja Deslysin esittäminä.

Hirschin ensimmäinen suuri menestysteos oli *[[Vera Violetta]]* (1911), jossa esiintyi Al Jolson. Hän sävelsi kaikkiaan kymmeniä komedioita ja revyitä Broadwaylle. Hirschin myöhempiä teoksia ovat *My Home Town Girl* (1915), *[[Going Up]]* (1917, sanoittaja Otto Harbach) ja *[[Mary (musikaali)|Mary]]* (1920). *Mary*-musikaalista on peräisin hänen tunnetuimpiin lauluihinsa kuuluva "The Love Nest", josta tuli Burns and Allenin radioshow'n teemasävelmä. Hirschin muita tunnettuja kappaleita ovat muiden muassa "Always Together", "Going Up", "Beautiful Island of Girls", "My Rambler Rose" ja "Annabel Lee". Ensimmäisen maailmansodan aikana Hirsch sävelsi lauluja *[[Ziegfeld Follies]]iin*. Hän oli yksi American Society of Composers, Authors and Publishersin yhdeksästä perustajajäsenestä vuonna 1914. Hän kuoli keuhkokuumeeseen 36-vuotiaana.

## Lähteet

## Aiheesta muualla
* 
* IMSLP: nuotteja
Tuvinskaja pravda

**Tuvinskaja pravda** (Тувинская правда, ”Tuvan totuus”) on Venäjällä Tuvan tasavallan pääkaupungissa Kyzylissä ilmestyvä venäjänkielinen sanomalehti.

Lehti perustettiin vuonna 1924 NKP(b):n Tannu-Tuvan piirikomitean ja alueen venäläisen siirtokunnan toimeenpanevan komitean äänenkannattajaksi nimellä *Krasnyi pahar* (”Punainen kyntäjä”). Itsenäiseksi julistetussa Tuvassa asui huomattava määrä venäläisväestöä, joka muodosti itsehallinnollisen siirtokunnan vuosina 1922–1932.

*Krasnyi pahar* oli Tuvan ensimmäinen sanomalehti. Se ilmestyi aluksi pienikokoisena viikkolehtenä ja painettuna käsikäyttöisellä painokoneella 700–800 kappaleen painoksena. Lehden toimitukseen kuului myös tuvalaisia, ja vuonna 1926 se alkoi julkaista tuvankielisiä tekstejä kyrillisillä kirjaimilla. Tuvan kansan vallankumouspuolueen äänenkannattajana ilmestyi *[[Šyn|Tannu-Tuvagiin ünen]]*, mutta siinä käytettiin mongolin kieltä.

Lehti sai vuonna 1931 nimen *Novyi put* (”Uusi tie”) ja seuraavana vuonna nimen *Vperjod* (”Eteenpäin”). Vuodesta 1942 lähtien se ilmestyi nimellä *Tuvinskaja pravda* ja siitä tuli Tuvan kansantasavallan vallankumouspuolueen ja parlamentin äänenkannattaja. Kansantasavallan lakkauttamisen yhteydessä vuonna 1944 *Tuvinskaja pravda* muuttui neuvostoliittolaiseksi aluelehdeksi.

*Tuvinskaja pravda* oli neuvostoajan lopulla NKP:n aluekomitean sekä Tuvan autonomisen sosialistisen neuvostotasavallan korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 25&nbsp;000 kappaletta vuonna 1975. Sen rinnalla julkaistiin tuvankielistä lehteä *[[Šyn]]*.

Lehti on 1990-luvun alusta lähtien ollut Tuvan tasavallan hallituksen julkaisu. Se ilmestyy kahdesti viikossa noin 800 kappaleen painoksena.

## Lähteet

## Aiheesta muualla
* Lehden sivusto
Dirijjan ePrix 2024

**Dirijjan ePrix 2024** (virallisesti **2024 Diriyah ePrix**) oli Formula E -sarjan kauden 2023–2024 toinen ja kolmas osakilpailu, sekä kuudes Dirijjan ePrix. Kyseessä oli viides kerta, kun Dirijjan ePrix sisältää kaksi kilpailua. Kilpailut ajettiin Riadin katuradalla Dirijjassa.

## Lähtökohdat
Kauden avauskilpailun voitti Porschen Pascal Wehrlein, joka myös johtaa kuljettajien MM-sarjaa. Wehrleinin perässä sarjassa tulevat Sébastien Buemi ja Nick Cassidy. Tallien sarjan johdossa on Porsche ennen Jaguaria ja Envision Racingia.

Edellisessä Dirijjan ePrix’ssä Wehrlein voitti molemmat osakilpailut, ja Jake Dennis oli molempien kilpailujen toinen. Dennis ajoi myös Porschen voimansiirrolla.

## Kilpailut
Perjantain kilpailun voitti Dennis, aika-ajon voittanut Jean-Éric Vergne oli toinen ja Cassidy kolmas.

Lauantain osakilpailun voitti Cassidy, joka nousi myös sarjan kokonaistilanteen kärkeen. Toiseksi ajoi Robin Frijns ja kolmanneksi aika-ajojen voittaja Oliver Rowland.

## Viikonlopun aikataulu

## Tulokset

### 1. kilpailu

#### Aika-ajot

#### Kilpailu

### 2. kilpailu

#### Aika-ajot

#### Kilpailu

## Huomiot

## Lähteet
Gary Peters

**Gary Charles Peters** (s. 1. joulukuuta 1958 Pontiac, Michigan, Yhdysvallat) on yhdysvaltalainen demokraattipoliitikko, joka on edustanut Michiganin osavaltiota Yhdysvaltain senaatissa vuodesta 2015. Hän toimi myös Yhdysvaltain edustajainhuoneen jäsenenä vuosina 2009–2015.

Peters valmistui valtiotieteen kandidaatiksi Alma Collegesta vuonna 1980 ja kauppatieteiden maisteriksi Detroit Mercyn yliopistosta vuonna 1984. Lisäksi hän suoritti oikeustieteen tutkinnon Wayne State Universityssä vuonna 1989 ja filosofian maisterin tutkinnon Michiganin osavaltionyliopistossa vuonna 2007.

## Ura
Peters toimi Rochester Hillsin kaupunginvaltuuston jäsenenä 1991–1993. Myöhemmin hän liittyi Yhdysvaltain laivastoon vuosiksi 1993–2000 ja uudestaan 2001–2005. Peters valittiin vuonna 1994 Michiganin senaattiin, jossa hän toimi vuosina 1995–2002, koska hänen tuli palata asepalvelukseen syyskuun 11. päivän terroritekojen jälkeen. Lisäksi hän on toiminut useissa rahoituslaitoksissa ja opettanut monissa yliopistoissa.

Peters liittyi Yhdysvaltain edustajainhuoneen jäseneksi vuonna 2009 ja hän kannatti Barack Obaman hallituksen poliittisia näkemyksiä. Lisäksi hän kannatti muun muassa vähimmäispalkan lisäämistä ja maahanmuuttouudistusta. Peters liittyi Yhdysvaltain senaattiin vuonna 2014, kun Carl Levin ei hakenut jatkokaudelle.

## Lähteet

## Aiheesta muualla
Dick Marx

**Richard Henry ”Dick” Marx** (12. huhtikuuta 1924 – 12. elokuuta 1997 Highland Park, Illinois) oli yhdysvaltalainen jazzpianisti, sovittaja ja jinglejen säveltäjä.

Marx opetteli lapsena soittamaan pianoa ja aloitti esiintymisen Chicagon seudun yökerhoissa. Hän oli tunnettu pianisti Chicagossa 1950–1960-luvuilla. 1960–1980-luvuilla hän sävelsi mainoksiin jinglejä muun muassa Kellogg Companylle ja Nestlélle. Lisäksi Marx oli mukana tekemässä musiikkia elokuviin *[[Heräämisiä]]* sekä *[[Omaa luokkaansa]]* ja teki *[[Fudge (televisiosarja)|Fudge]]*-televisiosarjan tunnussävelmän. Hän muutti Los Angelesiin vuonna 1986. Monissa Marxin säveltämissä jingleissä lauloi hänen vaimonsa Ruth Marx. Pariskunta sai kolme lasta, joista Richard Marxista tuli muusikko.

Marx teki sovituksia pojalleen Richard Marxille ja muille esiintyjille, kuten Joe Cockerille ja Yoshiki Hayashille. Hän kuoli sydämen vajaatoimintaan, joka johtui auto-onnettomuudessa Las Vegasissa saaduista vammoista.

## Lähteet
Slobodan piiri

**Slobodan piiri** () on yksi Ukrainan suurkaupunki Harkovan yhdeksästä hallinnollisesta alueesta (kaupunkipiiristä). Se sijaitsee Harkovan eteläosassa ja sen pinta-ala on 24,3 neliökilometriä. Slobodan piirissä asuu noin 146&nbsp;850 ihmistä. Vuonna 1989 piirin väkiluku oli 176&nbsp;453.

Slobodan piiri rajautuu lännessä Harkovan Osnovan (kaupunki)piiriin, pohjoisessa Saltivkan (kaupunki)piiriin ja idässä Nemyšljan (kaupunki)piiriin sekä etelässä Harkovan piiriin (johon koko Harkovan kaupunki on kuulunut kesän 2020 aluehallinnollisesta uudistuksesta lähtien).

Vuonna 2016 piiri nimettiin uudelleen slobodaan (ukr. слобідка, слобода́) viittaavalla nimellä osana Ukrainan pyrkimystä vapautua kommunismin ajan perinnöstä. Tätä ennen nimenä oli **Kominternin piiri** () kansainvälisen kommunistisen yhteistyöjärjestön mukaan.

Piirissä sijaitsevia kohteita ovat muun muassa:
* Harkovan metron asemat: Sportyvna - Metrobudivnykiv, Zavod imeni Malyševa (Malyševin tehdas)
* Ukrainan rautateiden rautatieasema: Harkova-Sloboda (; aiempi )
* Harkovan kansainvälinen lentoasema
* Malyševin tehdas
* Metalist-stadion


Kharkiv International Airport. Passenger Terminal A.jpg|Harkovan kansainvälisen lentoaseman A-terminaali.
Kharkiv-Balashivskyi Railway Station 2021 - 01.jpg|Harkova-Slobodan rautatieasema.
Metalist Stadium Kharkiv.jpg|Metalist-stadion.

## Lähteet

## Aiheesta muualla

* Slobodan piirin rajat Open Street Map -kartalla
Gaston La Touche

**Gaston (de) La Touche** (1854 Saint-Cloud, Hauts-de-Seine – 14. lokakuuta 1913 Pariisi, Ranska) oli ranskalainen taidemaalari, Édouard Manet’n oppilas. Hän aloitti uransa kuvanveistäjänä mutta siirtyi sittemmin maalauksen ja syövytyksen alalle. Touche maalasi sekä uskonnollisaiheisia kuvia että maisemia. Hänen varsinainen alansa ja luonteenomainen taiteellinen käsittelynsä sai kuitenkin parhaiten ilmaisunsa vapaissa, sadun ja todensekaisissa, mielikuvituksekkaissa sommitelmissa öisine puistojuhlineen, fauneineen ja amoriineineen.

## Lähteet

## Aiheesta muualla
Else Marie Pade

**Else Marie Pade** (1924 Aarhus – 2016) oli tanskalainen säveltäjä. Hän oli Tanskan elektronisen musiikin edelläkävijä.

Pade oli lapsena sairaalloinen munuaistulehduksen vuoksi. Hän opetteli soittamaan pianoa ja soitti teini-ikäisenä jazzkokoonpanoissa. Toisen maailmansodan aikana hänet vangittiin, koska hän oli osallistunut Tanskan vastarintaliikkeen toimintaan. Pade opiskeli pianonsoittoa Tanskan kuninkaallisessa musiikkikonservatoriossa. Sävellystä hän opiskeli yksityisesti Vagn Holmboen, Jan Maegaardin ja Leif Kayserin johdolla. Pade teki 1950-luvulta lähtien yhteistyötä Danmarks Radion kanssa. Hän sävelsi elektronista musiikkia ja musique concrètea paitsi itsenäisinä teoksina radioesityksiä varten, myös taustamusiikiksi muihin radio-ohjelmiin. Vuonna 1952 Pade vieraili konkreettisen musiikin isän Pierre Schaefferin luona.

Radion pääinsinöörinä toiminut Holger Lauridsen jakoi Paden kiinnostuksen elektronista musiikkia kohtaan. Kaksikko perusti elektronisen musiikin äänitysstudion, jossa Pade sävelsi suuren osan teoksistaan. Paden *En dag på Dyrehavsbakken* (1954) oli ensimmäinen tanskalaisen säveltämä konkreettisen musiikin teos. Paden ensimmäinen kokonaan elektroninen teos oli *Syv cirkler* (1958). Hänen muita teoksiaan ovat *Glasperlespil I* (1960), *Glasperlespil II* (1960), *Faust*-sarja (1962) ja *Étude* (1962). Paden tuotteliain kausi kesti 1950-luvun puolestavälistä 1960-luvun puoleenväliin. Hän sai tuolloin teoksillaan mainetta sekä Tanskassa että kansainvälisten elektronisen musiikin ystävien keskuudessa.

Pade osallistui Darmstadtin kesäkursseille, joissa häntä opettivat Karlheinz Stockhausen, Pierre Boulez ja György Ligeti. Hän kutsui muiden muassa Stockhausenin ja Herbert Eimertin Tanskaan puhujiksi Lauridsenin kanssa perustamalleen opintoryhmälle. Paden teoksia säilytettiin Tanskan radion arkistoissa 2000-luvun alkuun, ja sen jälkeen niitä alettiin julkaista levytettyinä. Marraskuussa 2022 Dacapo Records julkaisi ensimmäistä kertaa levytettyinä myös Paden orkesteriteoksia.

## Lähteet
Wilhelm Wegelius

**Wilhelm Wegelius** (21. syyskuuta 1838 Helsinki – 4. tammikuuta 1924 Helsinki) oli suomalainen opettajaseminaarin lehtori.

Wegeliuksen vanhemmat olivat filosofian maisteri, yliopiston kamreeri Adolf Wilhelm Wegelius (1799–1888) ja musiikinopettaja Charlotta Katarina Amalia Mozelli (k. 1843). Hän pääsi ylioppilaaksi Kuopion kymnaasista 1856 ja valmistui Helsingin yliopistosta filosofian kandidaatiksi 1862 sekä filosofian maisteriksi ja opettajakandidaatiksi 1864.

Wegelius oli opettajana Helsingin yksityislyseossa ja Helsingin suomalaisessa tyttökoulussa ja sen jatkoluokilla 1870–1884. Hän oli Jyväskylän kansakouluseminaarin uskonnon lehtorina 1885–1909 ja toimi myös seminaarin vararehtorina.

Wegelius oli naimisissa vuodesta 1867 Hanna Stenbäckin kanssa. Helsingin musiikkiopiston perustaja ja johtaja Martin Wegelius oli Wilhelm Wegeliuksen velipuoli.

## Lähteet

## Kirjallisuutta
* Ottilia Stenbäck : *Wilhelm Wegelius: elämänkuvaus*. WSOY 1925
Glaseenahka

**Glaseenahka** eli **silonahka** (, jäinen) on valkeaksi alunalla parkittu pehmeä, sileäpintainen nahkalaji, jota on käytetty jalkineiden, juhlakäsineiden ja pukujen valmistukseen. Raakavuotana on tavallisesti käytetty lampaan- tai vuohennahkaa tai 1930-luvulla karitsan nahkaa ja lampaan sikiön nahkaa.

## Lähteet